97/640/EY: Neuvoston päätös, tehty 22 päivänä syyskuuta 1997, osapuolten konferenssin päätöksen III/1 mukaisen muutoksen hyväksymisestä yhteisön puolesta vaarallisten jätteiden maan rajan ylittävien siirtojen ja käsittelyn valvontaa koskevaan yleissopimukseen (Baselin yleissopimus)



Virallinen lehti nro L 272 , 04/10/1997 s. 0045 - 0046



NEUVOSTON PÄÄTÖS, tehty 22 päivänä syyskuuta 1997, osapuolten konferenssin päätöksen III/1 mukaisen muutoksen hyväksymisestä yhteisön puolesta vaarallisten jätteiden maan rajan ylittävien siirtojen ja käsittelyn valvontaa koskevaan yleissopimukseen (Baselin yleissopimus) (97/640/EY) EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 130 s artiklan 1 kohdan yhdessä 228 artiklan 2 kohdan ensimmäisen virkkeen ja 3 kohdan ensimmäisen alakohdan kanssa, ottaa huomioon komission ehdotuksen (1), ottaa huomioon Euroopan parlamentin lausunnon (2), sekä katsoo, että yhteisö hyväksyi päätöksellä 93/98/ETY (3) vaarallisten jätteiden maan rajan ylittävien siirtojen ja käsittelyn valvontaa koskevan yleissopimuksen, joka tunnetaan Baselin yleissopimuksena, ja siitä tuli yleissopimuksen täysivaltainen osapuoli 7 päivänä toukokuuta 1994, komissio osallistui 22 päivänä kesäkuuta 1995 tehdyn neuvoston päätöksen nojalla yhteisön puolesta jäsenvaltioiden edustajia kuullen neuvotteluihin, joita käytiin Baselin yleissopimuksen osapuolten konferenssin kolmannessa kokouksessa, jonka tarkoituksena oli yleissopimuksen muuttaminen osapuolten konferenssin päätöksen II/12 mukaisesti; tämän päätöksen mukaan lopullisesti käsiteltäviksi tarkoitettujen vaarallisten jätteiden vienti OECD:n jäsenvaltioista OECD:n ulkopuolisiin valtioihin oli kiellettävä välittömästi ja hyödynnettäväksi tarkoitettujen vaarallisten jätteiden vienti oli lopetettava vähitellen 31 päivään joulukuuta 1997 mennessä, mistä alkaen se oli kiellettävä, kyseisten neuvottelujen seurauksena osapuolten konferenssi hyväksyi 22 päivänä syyskuuta 1995 päätöksen III/1, jossa yleissopimukseen sisällytettiin uusi johdanto-osan 7 a kappale, uusi 4 a artikla ja uusi liite VII; päätöksellä III/1 pyritään välittömästi kieltämään lopullisesti käsiteltäviksi tarkoitettujen vaarallisten jätteiden vienti liitteessä VII lueteltujen osapuolten alueelta valtioihin, joita ei liitteessä luetella, ja lopettamaan vähitellen 31 päivään joulukuuta 1997 mennessä sekä kyseisestä päivästä lähtien kieltämään hyödynnettäviksi tarkoitettujen vaarallisten jätteiden vienti liitteessä VII lueteltujen osapuolten alueelta valtioihin, joita ei liitteessä luetella, jätteiden siirtoja koskevaa yhteisön lainsäädäntöä on muutettu vastaavasti Euroopan yhteisössä, Euroopan yhteisöön ja Euroopan yhteisöstä tapahtuvien jätteiden siirtojen valvonnasta ja tarkastamisesta annetun asetuksen (ETY) N:o 259/93 muuttamisesta 20 päivänä tammikuuta 1997 annetulla neuvoston asetuksella (EY) N:o 120/97 (4), ja Baselin yleissopimuksen muutos on sen 17 artiklan mukaisesti avoinna ratifiointia, hyväksymistä tai virallista vahvistamista varten; muutos tulee voimaan sen hyväksyneiden osapuolten välillä yhdeksäntenäkymmenentenä päivänä sen jälkeen, kun tallettaja on vastaanottanut ratifioimis- tai hyväksymiskirjat tai virallista vahvistamista koskevat asiakirjat vähintään kolmelta neljäsosalta niistä osapuolista, jotka ovat hyväksyneet muutoksen, ON PÄÄTTÄNYT SEURAAVAA: 1 artikla Hyväksytään yhteisön puolesta osapuolten konferenssin 22 päivänä syyskuuta 1995 tekemän päätöksen III/1 mukainen muutos vaarallisten jätteiden maan rajan ylittävien siirtojen ja käsittelyn valvontaa koskevaan yleissopimukseen. Muutoksen teksti on liitetty tähän päätökseen. 2 artikla Neuvoston puheenjohtajalla on oikeus nimetä henkilö tai henkilöt, joilla on valtuudet tallettaa yhteisön puolesta hyväksymiskirja Yhdistyneiden Kansakuntien pääsihteerin huostaan yleissopimuksen 17 artiklan mukaisesti. 3 artikla Tämä päätös julkaistaan Euroopan yhteisöjen virallisessa lehdessä. Tehty Brysselissä 22 päivänä syyskuuta 1997. Neuvoston puolesta F. BODEN Puheenjohtaja (1) EYVL C 197, 27.6.1997, s. 12 (2) Lausunto annettu 16. syyskuuta 1997 (sitä ei ole vielä julkaistu virallisessa lehdessä). (3) EYVL L 39, 16.2.1993, s. 1 (4) EYVL L 22, 24.1.1997, s. 14 LIITE MUUTOS VAARALLISTEN JÄTTEIDEN MAAN RAJAN YLITTÄVIEN SIIRTOJEN JA KÄSITTELYN VALVONTAA KOSKEVAAN BASELIN YLEISSOPIMUKSEEN Uusi johdanto-osan 7 a kappale Tunnustavat, että vaarallisten jätteiden maan rajan ylittävät, erityisesti kehitysmaihin tapahtuvat siirrot ovat vakava uhka tässä yleissopimuksessa edellytetyn vaarallisten jätteiden ympäristöä suojelevan huollon kannalta. Uusi 4 a artikla 1. Liitteessä VII luetellut osapuolet kieltävät kaikki liitteen IV A kohdassa mainittuja tarkoituksia varten toteutettavat vaarallisten jätteiden maan rajan ylittävät siirrot valtioihin, joita ei ole lueteltu liitteessä VII. 2. Liitteessä VII luetellut osapuolet lopettavat vähitellen 31 päivään joulukuuta 1997 mennessä ja kieltävät kyseisestä päivästä lähtien kaikki liitteen IV B kohdassa mainittuja tarkoituksia varten toteutettavat, yleissopimuksen 1 artiklan 1 kohdan a alakohdassa tarkoitettujen vaarallisten jätteiden maan rajan ylittävät siirrot valtioihin, joita ei ole lueteltu liitteessä VII. Tällaiset maan rajan ylittävät siirrot kielletään ainoastaan, jos kyseisiä jätteitä yleissopimuksen mukaan pidetään vaarallisina. Uusi liite VII Osapuolina olevat ja muut OECD:n jäsenvaltiot, EY ja Liechtenstein.